**I.Svätojurská, akciová spoločnosť, Na pažiti 4E, 900 21 Svätý Jur**

**Správa**

**o stave spoločnosti, jej hospodárení a podnikateľských aktivitách v roku 2014**

**a podnikateľský plán na rok 2015**

**Predkladá: Predstavenstvo I.Svätojurskej, a. s.**

**máj 2015**

**ÚVOD**

 I.Svätojurská, a.s. hospodárila v roku 2014 so ziskom 1.925,39€ pri výške odpisov HIM 39.326,80€. Takýto hospodársky výsledok dosiahla spoločnosť hlavne vďaka včasnému riešeniu situácie, ktorá vznikla po kalamite v roku 2010 ako jej následok, ktorý sa prejavil rapídnym znížením ťažbových možností v lesoch ktoré akciová spoločnosť obhospodaruje. V rokoch 2010 a 2011 keď spoločnosť vyťažila a predala väčšie množstvo drevnej hmoty sa vedenie spoločnosti rozhodlo investovať takto získané finančné prostriedky do techniky s ktorou budú naši zamestnanci vykonávať služby a komplexne spracovávať drevnú surovinu na palivové drevo, kálané drevo a stavebné stojky.

 V dnešnej dobe dokážeme doviesť vyrobené hotové výrobky až k zákazníkovi a umiestniť sa na trhu s kvalitným tovarom a službami s modernou technikou, čo sa nám prejavilo aj v hospodárskom výsledku napriek zníženým ťažbovým možnostiam v posledných rokoch platnosti plánu starostlivosti o les. Touto činnosťou spoločnosť zabezpečila aj trvalú prácu pre našich zamestnancov bez nutnosti prepúšťania alebo znižovania platov.

 Úlohu ktorou sa spoločnosť zaviazala v roku 2013 – dosiahnuť lepší ekonomický výsledok sa nám podarilo dosiahnuť a tento stav sa bude spoločnosť snažiť udržať aj v roku 2015.

**Lesné hospodárstvo**

 V roku 2014 sme vyťažili v lesoch Mesta Svätý Jur 3.415 m3 drevnej hmoty z toho bolo 1.657 m3 kalamitnej. Na majetku Pozemkového spoločenstva Vajnory sme vyťažili 410 m3 drevnej hmoty, z toho kalamitnej 56 m3. Spolu sme v roku 2014 vyťažili 3826 m3 drevnej hmoty. Množstvo ktoré sme vyťažili v roku 2014 je o 826 m3 menej ako v roku 2013. Ťažbové práce v roku 2014 dodávateľsky zabezpečovala firma Co.Fin.Com s.r.o. Pre rok 2015 zostali ťažbové možnosti na majetku pozemkového spoločenstva Vajnory 422m3 a na majetku Mesta Svätý Jur 1.450 m3. Toto množstvo - 1.450 m3 je zostatok naliehavej ťažby schválenej Okresným úradom odbor Opravných prostriedkov v Bratislave z roku 2014. V mesiacoch január až apríl 2015 máme povinnosť prednostne spracovať kalamitnú ťažbu ktorá vznikla námrazou v decembri 2014 na hrebeni Malých Karpát v odhadnutom množstve 1.000 m3. Ďalších 1000 m3 drevnej hmoty plánujeme vyťažiť v roku 2015 na majetku Mesta Svätý Jur náhodnou ťažbou – čistením porastov od rozptýlenej kalamity, sucháre, jednotlivé vývraty. Touto činnosťou by sme mali zabezpečiť potreby našej prevádzky kálaného, palivového dreva, predaj surovín – vlákniny, guľatiny a ekonomicky zvládnuť potreby a povinnosti našej spoločnosti v poslednom roku platnosti 10 ročného plánu starostlivosti o les. V priebehu roku 2015 bude prebiehať obnova menovaného plánu starostlivosti o les. Čakajú nás povinnosti spolupracovať s vyhotoviteľom plánu ako aj Okresným úradom aby sme vytvorili plán ktorý bude čo najlepšie zahŕňať naše potreby, ťažbové možnosti a zosúladenie požiadaviek štátnej ochrany prírody a starostlivosti o les.

 V priebehu roku 2015 budeme v spolupráci so súdnym znalcom z oboru lesníctva Ing.Gregušom vypracovávať znalecký posudok, ktorý bude zohľadňovať obmedzenia, ktoré vyplývali z požiadaviek štátnej ochrany prírody, ktoré nás obmedzovali v hospodárení počas platnosti plánu starostlivosti o les v rozmedzí rokov 2006-2015. Na základe tohto posudku podá Mesto Svätý Jur žiadosť na Okresný úrad životného prostredia o náhradu za obmedzenie v hospodárení na lesnom pozemku za ktorý bude Mestu Svätý Jur priznaná finančná náhrada.

K 31.12.2014 boli nasledovné stavy zásob:

* Surové drevo v lese - 63,76 m3
* Sklad vlastných výrobkov :

 - Kálané drevo v areáli PD -- 74,39 m3

 - Drevo na sklade v areáli PD – 10,35 m3

 Spolu sklad vlastných výrobkov: 84,74 m3

 Zo stavu zásob je vidieť že máme na naše výrobky pravidelný a spoľahlivý odber. Taktiež platby za náš tovar a výrobky sú pravidelné a vždy v dobe splatnosti. Za rok 2014 neevidujeme žiadnu nesplnenú pohľadávku zo strany dodávateľov ani zo strany našich odberateľov.

 Hlavnú časť našich produktov surovú drevnú hmotu - guľatinu a vlákninu nám vykupovali firmy s ktorými máme dlhoročnú spoluprácu a ktoré nám drevnú hmotu odoberajú z odvozného miesta priamo v lese, čím nám odpadáva povinnosť zabezpečiť prepravnú firmu. Jedná sa o nasledovné spoločnosti:

DI.Mihálik s.r.o., Ducompt s.r.o., Hirijak Hardwood s.r.o., Mondex s.r.o., Q-buk s.r.o., Madero s.r.o.

Celkovo sme predali surovú drevnú hmotu v sume 147.545,44 €.

 V lesopestovných prácach sme pokračovali v zalesňovaní holín ktoré vznikli ako dôsledok kalamity z roku 2010. I.Svätojurská zalesnila všetky takto vzniknuté holiny v zákonnej dobe. Z tohto dôvodu nebolo potrebné žiadať lesný úrad o odklad 2 ročnej zalesňovacej povinnosti. V roku 2015 a následných rokoch budeme opakovane zalesňovať v týchto holinách na takých plochách, kde sa pôvodne sadenice neujali, boli poškodené zverou alebo iným abiotickým činiteľom. Taktiež budeme vylepšovať druhové zloženie drevín.

Od roku 2010 I.Svätojurská a.s. zalesnila na holinách po kalamite umelo 148.500 ks sadeníc na ploche 28,10 ha. Prirodzeným zmladením sa nám podarilo zabezpečiť 35,42ha holín. Na túto činnosť naša spoločnosť vynaložila 70 782,87 € z vytvorenej rezervy na zalesňovanie. Túto rezervu si naša spoločnosť vytvorila v roku 2010 z predaja kalamitného dreva. Pre rok 2015 zostalo z rezervy 20.000,- €. Predpokladáme že v roku 2015 rezervu na zalesňovanie minieme. Na vlastníctve pozemkového spoločenstva Vajnory taktiež zalesňujeme ale len vo veľmi malom množstve. Majetok pozemkového spoločenstva Vajnory, ktorý nezasahuje až na hrebeň Karpát, bol zasiahnutý kalamitou z roku 2010 len v malom rozsahu a teda holiny nám vznikajú len z úmyselnej ťažby. Takéto holiny na 90% dokážeme zabezpečiť s prirodzeným zmladením.

V ostatných pestovných prácach sme vykonali nasledovné činnosti:

 lesy Mesta Svätý Jur Pozemkové spol.Vajnory

výrub nežiadúcich drevín 4,90 ha 0,70 ha

prerezávky 1,00 ha 0

**Palivové drevo**

 Palivové drevo sme v roku 2014 predali hlavne fyzickým osobám, ale aj niektoré firmy ho od nás kúpili vo väčšom množstve ako napríklad: Lineco s.r.o., Kahostav s.r.o., Agripent s.r.o., Homola s.r.o. Pokračovali sme osvedčenou formou poradovníka aby sme mohli uspokojiť všetkých záujemcov a zároveň aby sme mohli vykonávať aj iné činnosti, ktoré zabezpečovali naši pracovníci.

Plánovali sme predať palivové drevo v sume 15.000,00€. Podarilo sa nám však s našimi pracovníkmi vyrobiť a umiestniť palivové drevo v celkovej sume 33.687,85€. Dali sme možnosť vyrobiť obyvateľom Svätého Jura formou samovýroby z haluzoviny palivové drevo pre vlastnú potrebu, za ktoré nám zaplatili 2.980,00€. Pokračovali sme vo výrobe stavebných stojok ktoré sme predali v sume 3.054,83€.

**Kálané krbové drevo**

 Pri predaji kálaného krbového dreva na paletách sa nám podarilo v spolupráci s firmou Jop s.r.o. ktorá od nás tento tovar vykupuje pre zahraničný trh rapídne zvýšiť produkciu v roku 2014. K tomuto účelu sme prikúpili počas roka ďalší kálací stroj, aby sme eliminovali prestoje v prípade poruchovosti pôvodného kálača. Pri plánovanom predaji – 36.000,00€ sme zvýšili výrobu a predali tento tovar za 130.361,76€. Dokázali sme naložiť 6-7 kamiónov mesačne. Stratégia z roku 2010 – finalizácia tovaru – drevnej suroviny na výrobky z dreva sa nám osvedčila a zabezpečili sme tržby za drevo aj pri znížených ťažbových možnostiach po kalamite. Do budúcnosti plánujeme aj napriek silnej konkurencii na trhu pokračovať minimálne v rovnakom ročnom objeme výroby kálaného krbového dreva. Stabilná práca v priestoroch areálu bývalého PD nám v budúcnosti umožní lepšiu obsluhu zberného dvora, ktorý by sme chceli v roku 2015 začať pre Mesto Svätý Jur prevádzkovať. V rámci pracovnej doby našich zamestnancov vieme lepšie využiť fond pracovného času a variabilitu pracovnej náplne pri zabezpečení celodennej prevádzky zberného dvora a výrobe kálaného dreva v areáli bývalého PD.

**Zemné práce, čistiace práce, práce pri orezávaní stromov, výrube krov, preprava a ostatné služby**

 V roku 2014 sme vykonávali pre spoločnosť SEPS kosenie , mulčovanie a výrub náletových drevín pod vysokým napätím. Za tieto služby sme vyfakturovali 30.869,82€.

Vykonávali sme tiež práce s UNC pre fyzické a právnické osoby. Tento pracovný prostriedok sme používali aj na úpravu lesnej cestnej siete a pri kálaní dreva v priestoroch areálu PD vo vlastnej réžií.

Poskytovali sme služby pri orezávaní drevín a výrube stromov v intraviláne na nelesných pozemkov pre Mesto Svätý Jur ako aj pre obyvateľov .

Celkovo sme za služby utŕžili 51.447,93€.

 V rámci služieb prepravy sme prepravovali palivové a kálané drevo priamo k odberateľom , likvidovali sme nepovolené skládky a odvážali odpad na legálne skládky a prepravovali drevný odpad na zberný dvor v Bratislava-Petržalke.

Za túto činnosť utŕžili 7.249,48€.

 Zimnú údržbu sme mali v roku 2014 zazmluvnenú s nasledujúcimi subjektmi :

Lančarič, Polák, Kečler, Logistické centrum, Mesto Svätý Jur, LPS Javorník, Jurský obytný park, Živný, Hasselová, Mestské lesy BA, Sládek, TOP 3Line.

Práce na zimnej údržbe v roku 2014 boli menšieho rozsahu ako sme predpokladali čo je však situácia ktorú nemáme možnosť ovplyvniť a preto z plánovaných tržieb

50.000,-€ bolo v skutočnosti len 16.117,36€.

V roku 2014 sa nám podarilo prenajať na dobu neurčitú kancelárske a bytové priestory v sídle spoločnosti .

**Správa Svätojurskej knižnice**

 Za rok 2014 sme zaznamenali v knižnici pokles čitateľov. Oproti roku 2013 bolo aktívnych čitateľov knižnice 184 z toho do 15 rokov 24 čitateľov.

Návštevnosť knižnice bola v roku 2014 1786 krát navštívená čitateľmi. Pokles bol ovplyvnený nízkym prírastkom knižničných jednotiek (ďalej len KJ) príčinou čoho bolo aj, že grant o ktorý sme žiadali MK SR sme v tomto roku nedostali.

V roku 2014 sme knižný fond obohatili o 135 ks jednotiek, z toho:

 - kúpou ...................... 65 ks

 - darom ...................... 70 ks

 Spolu sa vypožičalo 3.851 KJ. Najviac kníh si požičiavali dospelý čitatelia, nakoľko finančná situácia nám nedovolila zabezpečiť detskú beletriu v takom rozsahu ako bolo plánované.

Výpožičky: odborná literatúra pre dospelých ....... 95 kj

 krásna literatúra pre dospelých ......... 2473 kj

 odborná literatúra pre deti ................. 77 kj

 krásna literatúra pre deti .................... 1126 kj

 Knižnica poskytuje aj výpožičky periodík, ktoré získava darom. Jedná sa o týždenníky a mesačníky pre deti a dospelých. Spolu sa vypožičalo 80 periodík absenčne.

Prezenčné výpožičky kníh a časopisov predstavujú 216 vypožičaní.

 Knižnica zorganizovala 30 kultúrno-spoločenských podujatí pre verejnosť na ktorých sa zúčastnilo 670 návštevníkov. Pre dospelých sa organizovalo 5 besied so spisovateľkami a pre Materské školy 25 vzdelávaco-informačných podujatí.

Knižnica spolupracuje so všetkými piatimi Materskými školami a jasličkami ABC s.r.o. Každé podujatie je venované inej téme v časom rozmedzí 45 – 60 minút.

 Ku koncu roka 2014 bolo v knižnici zaevidovaných 10 160 knižných jednotiek. Z toho evidujeme v knižnici 1.044 KJ náučnej literatúry pre dospelých

 4.532 KJ beletrie pre dospelých

 618 KJ náučnej literatúry pre deti a mládež

 3.966 KJ beletrie pre deti a mládež

Náklady na nákup KJ predstavovali sumu 489,00€. Z toho sa darom získalo 289,00€ ostané financie boli poskytnuté I.Svätojurskou a.s.

V knižnici sa dodržiava výpožičný poriadok schválený 1.septembra 2010.

|  |  |  |  |
| --- | --- | --- | --- |
|  | **Prehľad plnenia rozpočtu za rok 2014** |  |  |
|  |  |  |  |  |  |  |
| **Náklady** | **Plán** | **Skutočnosť** |  |  |  |  |
| Energie+voda | 3 100,00  | 2 541,52  |  | **Výnosy** | **Plán** | **Skutočnosť** |
| Pracovné náradie | 1 500,00  | 656,67 |  | Tržby za drevo | 140 000,00  | 147 545,44  |
| Materiál na lesné práce | 0,00 | 665,98 |  | Predaj paliva | 15 000,00  | 33 687,85  |
| Mzdy a odvody | 170 000,00  | 172 236,12  |   | Samovýroba | 5 000,00  | 2 980,00  |
| Odmeny predstavenstvo | 4 600,00  | 0,00  |  | Stojky | 3 000,00  | 3 054,83 |
| Stravné lístky | 6 000,00  | 5 180,35  |  | Predaj kálaného dreva | 36 000,00  | 130 361,76 |
| Sociálny fond | 1 000,00  | 710,91  |  | Nájom priestorov | 300,00  | 4 237,72  |
| Prac.oblečenie, náhrada PN,... | 0,00  | 1 913,97  |  | Zimná údržba | 50 000,00  | 16 117,36 |
| Nápoje | 200,00  | 91,95  |  | Služby | 40 000,00  | 51 447,93  |
| Reprefond | 300,00  | 771,57  |  | Doprava Mercedes | 21 000,00  | 7 249,48  |
| Ochrana bezpečnosť práce | 1 000,00  | 650,00  |  | Príjem z knižnice | 500,00  | 551,86  |
| Koncesionárske poplatky | 200,00  | 222,96  |  | Dotácie | 0,00  | 10 000,00  |
| ZOL | 280,00  |   |  | Sklad -zmena stavu | 0,00  | -1 464,03 |
| Učtovníctvo externé | 4 000,00 | 5 049,50  |  | Tovar pre Mesto | 0,00  | 6 229,24  |
| Odborné skúšky | 400,00  | 0,00  |  | Ostatné prev.výnosy | 0,00  | 5 133,26  |
| Školenia + lekárske posudky | 1 500,00  | 460,00  |  | **SPOLU** | **310 800,00**  | **417 132,70** |
| Ťažba | 52 000,00 | 66 251,93  |  |  |  |  |
| Nájom – mesto | 18 000,00 | 18 584,70  |  |  |  |  |
| Urbár | 5 300,00  | 5 228,04  |  |  |  |  |
| Spoločenstvo Prostredná 40 | 500,00  | 510,85  |  |  |  |  |
| Nájom hala |   | 1 000,70  |  |  |  |  |
| Daň z nehnuteľností | 500,00  | 553,30  |  |  |  |  |
| Ostatné dane - kolky, odpad,...  | 500,00  | 640,40  |  |  |  |  |
| OLH | 10 000,00 | 10 116,00 |  |   | **plán** | **skutočnosť** |
| Právne služby | 3 800,00  | 4 658,72  |  | **Výnosy** | **310 800,00**  | **417 132,70**  |
| Cestná daň | 1 800,00  | 1 448,67  |  | **Náklady** | **348 030,00**  | **415 207,31**  |
| Pov.poistenie.mot.vozidiel  | 1 000,00  | 1 135,62  |  | **Rozdiel** | **-37 230,00**  | **1 925,39**  |
| Poistenie – budova, stroje | 500,00  | 668,42  |  |  |  |  |
| Poistenie – lesná stráž | 200,00  | 3,88  |  |  |  |  |
| PHM | 14 000,00  | 16 792,60  |  |  |  |  |
| Opravy vo vlastnej réžii – ND | 10 000,00  | 12 603,55  |  |  |  |  |
| Opravy áut,strojov,ostatné | 500,00  | 3 481,18  |  |  |  |  |
| Tlačivá a kancelárske potreby | 1 000,00  | 1 570,41  |  |  |  |  |
| Telekomunikačné služby | 3 000,00  | 1 823,11  |  |  |  |  |
| Bankové poplatky | 200,00  | 146,98  |  |  |  |  |
| Knižnica-knihy,ostatné potreby | 0,00  | 516,54  |  |  |  |  |
| Knižnič.program,kopírovanie | 150,00  | 137,74  |  |  |  |  |
| Členské | 800,00 | 314,00  |  |  |  |  |
| Odpisy HIM | 30 000,00  | 39 326,80  |  |  |  |  |
| Posypový materiál | 0,00  | 2 422,10  |  |  |  |  |
| Palety | 0,00  | 11 313,10  |  |  |  |  |
| Kalánie, služby na výrobky | 0,00  | 13 752,07  |  |  |  |  |
| Ostatné služby | 0,00  | 1 935,96  |  |  |  |  |
| Tovar pre Mesto | 0,00  | 6 117,93  |  |  |  |  |
| Ostatné náklady | 1 000,00  | 40,51 |  |  |  |  |
| Splatná daň z príjmu | 0,00  | 960,00  |  |  |  |  |
| **SPOLU** | **348 830,00**  | **415 207,31**  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**KOMENTÁR:**

**Výnosy**

Tržby celkovo 417.132,70€

Plán bol stanovený na 310.800,-€

**Náklady**

Celkovo 415.207,31€

Plán bol stanovený na 348.030,-€

 Zvýšenie tržieb ovplyvnilo viac faktorov. V prvom rade sa podarilo umiestniť na zahraničnom trhu viac kálaného dreva z plánovaného objemu v sume 30.000,-€

na 130.361,76€.

V palivovom dreve boli zvýšené tržby z plánovaných 15.000,-€ na 33.687,85€ a v predaji surového dreva boli zvýšené tržby o 7.000,-€.

V službách sa podarilo zvýšiť objem tržieb o 11.477,-€ t.j. Z plánovaných 40000,- na 51.477,93€.

Výnos zo služieb v rámci zimnej údržby sa nám však znížil z plánovaných 50.000.-€ na 16.117,36€. S vyššími tržbami sa spoločnosti adekvátne zvýšili aj náklady na jednotlivé činnosti.

Celkovo I.Svätojurská, a.s. však hospodárila zo ziskom 1.925,39€**.**

**Výsledky podnikania**

**S Ú V A H A  (v €)**

|  |  |  |
| --- | --- | --- |
|  | K 31.12.2014 | K 31.12.2013 |
| **Aktíva** | 398 211 | 412 327 |
| **Neobežný majetok** | 318 322 | 355 298 |
| Dlhodobý nehmotný majetok | 0 | 0 |
| Dlhodobý hmotný majetok | 318 322 | 355 298 |
| Dlhodobý finančný majetok | 0 | 0 |
| **Obežný majetok** | 78 503 | 55 309 |
| Zásoby | 5 087 | 4 655 |
| Krátkodobé pohľadávky | 21 892 | 3 397 |
| Finančné účty | 51 524 | 47 257 |
| **Časové rozlíšenie aktív** | 1 386 | 1 720 |
| **Pasíva** | 398 211 | 412 327 |
| **Vlastné imanie** | 336 393 | 339 533 |
| Základné imanie | 290 126  | 290 126  |
| Ostatné kapitálové fondy | 0 | 0 |
| Zákonné rezervné fondy | 26 316 | 26 316 |
| HV minulých rokov | 18 026 | 89 794 |
| HV bežného obdobia | 1 925 | -66 703 |
| **Záväzky** | 61 587 | 72 794 |
| Rezervy | 23 892 | 37 547 |
| Dlhodobé záväzky | 2 335 | 3 274 |
| Krátkodobé záväzky | 35 360 | 31 973 |
| Úvery | 0 | 0 |
| **Časové rozlíšenie pasív** | 231 | 0 |
| **Výkaz ziskov a strát (v €)** |  |  |
| **Výnosy z hosp. činnosti spolu** | **417 132** | **361 930** |
| Tržby z predaja tovaru | 6 229 | 2 464 |
| Tržby z predaja vlastných výrobkov | 317 630 | 235 177 |
| Tržby z predaja služieb | 79 271 | 107 514 |
| Zmena stavu zásob | -1 464 | 1 747 |
| Tržby z predaja dlhodobého majetku a materiálu | 333 | 349 |
| Ostatné výnosy z hospodárskej činnosti | 15 133 | 14 679 |
| **Náklady na hosp. činnosť spolu** | **414 099** | **428 461** |
| Náklady na predaný tovar | 6 118 | 2 428 |
| Spotreba materiálu a energie | 49 082 | 64 682 |
| Služby | 134 175 | 121 175 |
| Osobné náklady | 180 593 | 181 196 |
| Dane a poplatky | 2 642 | 2 173 |
| Odpisy | 39 327 | 46 708 |
| Ostatné náklady na hosp. činnosť | 2 162 | 10 099 |
| **Výsledok hospod. z hosp.činnosti** | **3 033** | **-66 531** |
| Finančné výnosy | 0 | 0 |
| Finančné náklady | 148 | 172 |
| **Výsledok hospod. z finančnej činnosti**  | **-148** | **-172** |
| **HV účtovné obdobie pred zdanením** | 2 885 | -66 703 |
| Daň z príjmu | 960 | 0 |
| **HV za účtovné obdobie po zdanení** | **1 925** | **-66 703** |

**Podnikateľský plán na rok 2015**

**Lesné hospodárstvo**

 Ako už bolo spomínané v správe o hospodárení v roku 2015 plánujeme vyťažiť v lesoch Mesta Svätý Jur 3.450 m3 a na majetku Pozemkového spoločenstva Vajnory 422 m3 drevnej hmoty.

 Celkovo v roku 2015 vyťažíme 3.872 m3 drevnej hmoty. Jedná sa zhruba o také množstvo ako v roku 2014, čiže hospodárenie bude veľmi podobné minulému roku.

V zalesňovacích prácach budeme pokračovať v opakovanom zalesňovaní holín. Plánujeme vysadiť v roku 2015 50.000 kusov sadeníc. Na túto činnosť budeme mať zabezpečené finančné prostriedky z rezervy pre zalesňovacie práce. Bude nutné plochy ktoré už máme zalesnené čistiť od nežiaducich drevín, krov a malín, aby sme dali priestor zalesneným stromčekom vytvoriť súvislú porastovú plochu. Taktiež vykonáme 8 ha prerezávok, ktoré podľa plánu starostlivosti o les zostávajú do posledného roku platnosti.

**Kálané drevo, palivové drevo, stavebné stojky**

 Snahou našej spoločnosti bude vyrobiť a zodbytovať kálané krbové drevo a palivové drevo v takom množstve ako v roku 2014. Pri palivovom dreve nám však robí problém navýšenie ceny o DPH čím nevieme konkurovať voči predajcom ktorý platcami DPH nie sú. Napr. v jarných mesiacoch nemáme žiadne objednávky od fyzických osôb na palivové drevo.

.

**Zemné práce, práce pri orezávaní stromov a výrube krov**

 V roku 2015 sa nám podarilo opäť zmluvne zabezpečiť práce pri čistení plôch pod vysokým napätím pre firmu SEPS. Jedná sa o kosenie, výruby náletových drevín a mulčovanie v objeme 25.000€. Budeme spolupracovať aj s Mestom Svätý Jur pri likvidácií odpadu (čierne skládky), orezávaní stromov, parkové úpravy. Sme v jednaní s Mestom Svätý Jur zabezpečiť kosenie mestských trávnatých plôch a strojovým zametaním ulíc. Máme záujem zvýšiť naše služby o prevádzkovanie Zberného dvora pre Mesto Svätý Jur.

**Zimná údržba**

 Pre rok 2015 máme platné zmluvy so subjektami ktoré sme podpísali v roku 2014 na zimnú údržbu. Našou kvalitnou prácou pri týchto službách udržujeme klientelu na rovnakej úrovni ako v predošlých rokoch.

**Plán Svätojurskej knižnice**

 Prvotnou úlohou knižnice bude zvýšiť záujem širokej verejnosti a čitateľov o čítanie kníh v klasickom formáte. Dosiahneme to jedine ponukou aktuálnej beletrie pre dospelých, teenagerov a deti.

 Základom je aby knižnica dokázala v rámci finančných možností neustále obnovovať knižničný fond. Predpokladaná suma na nákup kníh predstavuje 800,00€. Budeme na základe strategického plánu žiadať MK SR o grant na akvizičnú činnosť.

 V roku 2015 plánuje knižnica naďalej spolupracovať s predškolákmi Materských škôl a vzbudzovať v nich záujem o knihy. Predpokladaný počet prednášok je 40, ktoré budú zahŕňať aj stretnutia s významnými osobnosťami.

Počas „Hodiny knižnice“ venovanej Základnej škole budeme v žiakoch vzbudzovať záujem o čítanie formou besied s mladými autormi ktorí sa podieľajú na súčasnej literatúre. Máme v pláne zorganizovať 4 akcie (zhruba 1 akcia pre 5 tried), nakoľko nemôžeme deti obmedzovať vo vyučujúcom procese.

 V rámci kultúrno-spoločenských akcií pre verejnosť by sme chceli dosiahnuť väčší počet účastníkov. V mesiaci apríl pri príležitosti Dňa literatúry pre mládež, plánujeme usporiadať Deň otvorených dverí, kde chceme prezentovať našu knižnicu a tvorivé dielne detí predškolského veku. Výťažok z tohto podujatia bude venovaný na nákup literatúry pre mládež. Počas roka budeme organizovať besedy so spisovateľmi ako aj so známymi osobnosťami.

|  |  |  |
| --- | --- | --- |
|  | **Návrh rozpočtu pre rok 2015** |  |
|  |  |  |  |  |
| **Náklady** |  |  |  |  |
| Energie+voda | 2 500,00 € |  | **Výnosy** |  |
| Materiál na lesné práce | 800,00 € |  | Tržby za drevo- vlák.guľ. | 142 000,00 € |
| Mzdy a odvody | 172 000,00 € |  | Predaj paliva | 30 000,00 € |
| Odmeny predstavenstvo | 4 600,00 € |  | Samovýroba | 3 000,00 € |
| Stravné lístky | 5 000,00 € |  | Stojky | 3 000,00 € |
| Sociálny fond | 700,00 € |  | Predaj kálaneho dreva | 130 000,00 € |
| Nápoje | 100,00 € |  | Nájom priestorov | 6 500,00 € |
| Reprefond | 500,00 € |  | Zimná údržba | 35 000,00 € |
| OBP | 650,00 € |  | Služby | 50 000,00 € |
| Pracovné náradie | 800,00 € |  | Doprava Mercedes | 8 000,00 € |
| Pracovné oblečenie, náhrada PN | 2 000,00 € |  | Príjem z knižnice | 550,00 € |
| Koncesionárske poplatky | 200,00 € |  | Dotácie | 8 000,00 € |
| Učtovníctvo externé | 5 000,00 € |  | Sklad - zmena stavu | 0,00 € |
| Odborné skúšky | 400,00 € |  | Tovar pre Mesto | 0,00 € |
| Školenia + lekárske posudky | 500,00 € |  | Ostatné prev.výnosy | 5 000,00 € |
| Ťažba | 65 000,00 € |  | **SPOLU** | **421 050,00 €** |
| Nájom – mesto | 18 600,00 € |  |  |  |
| Nájom – hala | 2 400,00 € |  |  |  |
| Urbár | 5 300,00 € |  |  |  |
| Spoločenstvo Prostredná 40 | 500,00 € |  |  |  |
| Daň z nehnuteľností | 550,00 € |  | **Výnosy** | **421 050,00 €** |
| Ostatné dane  | 650,00 € |  | **Náklady** | **419 100,00 €** |
| OLH | 10 000,00 € |  | **Rozdiel** | **1 950,00 €** |
| Právne služby | 4 500,00 € |  |  |  |
| Cestná daň | 1 500,00 € |  |  |  |
| Pov.poistenie.mot.vozidiel  | 1 100,00 € |  |  |  |
| Poistenie – budova | 650,00 € |  |  |  |
| Poistenie – lesná stráž | 50,00 € |  |  |  |
| PHM | 16 800,00 € |  |  |  |
| Opravy vo vlastnej réžii – ND | 12 000,00 € |  |  |  |
| Technické kont.,opravy,údržba | 5 000,00 € |  |  |  |
| Tlačivá a kancelárske potreby | 1 500,00 € |  |  |  |
| Telekomunikačné služby | 1 800,00 € |  |  |  |
| Bankové poplatky | 150,00 € |  |  |  |
| Nákup kníh - knižnica | 800,00 € |  |  |  |
| Knižnič.program | 150,00 € |  |  |  |
| Odpisy HIM | 39 000,00 € |  |  |  |
| Posypový materiál | 8 000,00 € |  |  |  |
| Palety | 11 000,00 € |  |  |  |
| Kálanie dreva | 14 000,00 € |  |  |  |
| Členské | 300,00 € |  |  |  |
| Ostatné služby | 2 000,00 € |  |  |  |
| Ostatné náklady | 50,00 € |  |  |  |
| **SPOLU** | **419 100,00 €** |  |  |  |

**Záverečné slovo predstavenstva**

Vážené valné zhromaždenie

**I**.Svätojurská, a.s. v roku 2014 pokračovala v plánovaných činnostiach .

Úlohy ktoré boli naplánované boli v plnej miere splnené, v niektorých aj prekročené čo vidieť v porovnaní tabuľky prehľadu plnenia rozpočtu.

Kvalitnými službami a výrobkami boli vykryté znížené príjmy z predaja dreva.

Zalesňovacie a lesopestovné práce pokračujú podľa harmonogramu, ktorý bol vytvorený pre tvorbu rezervy. V tomto harmonograme bude spoločnosť pokračovať až do roku 2015.

Predstavenstvo konštatuje že činnosť I.Svätojurskej, a.s. je na dobrej profesionálnej úrovni, spoločnosť ekonomicky hospodári a výsledky hospodárenia sú uspokojivé v danej situácií.

Na základe predloženej správy doporučujeme valnému zhromaždeniu odsúhlasiť výsledky hospodárenia v roku 2014 a podnikateľský plán pre rok 2015.

Vo Svätom Jure, dňa 06.mája 2015

 Predstavenstvo I.Svätojurskej, a.s.

 ............................................

 Grančič Marián predseda predstavenstva

**Správa**

**Dozornej rady I.Svätojurskej, akciovej spoločnosti za rok 2014**

**Dozorná rada Vám predkladá v zmysle zákona Správu Dozornej rady za rok 2014**

**HODNOTENIE PREDSTAVENSTVA A VEDENIA SPOLOČNOSTI**

Predstavenstvo a vedenie spoločnosti vyvíjajú činnosti, ktoré sú prínosom pre spoločnosť a mesto. Dozorná rada hodnotí riadenie spoločnosti ako štandardné, kvalifikované a efektívne.

**HOSPODÁRSKY VÝSLEDOK**

I.Svätojurská a.s. skončila hospodárenie v roku 2014 so ziskom 1.925,39€. Spoločnosť je stabilná, svoje záväzky plní v stanovených lehotách. Na účtoch spoločnosti bolo ku dňu 31.12.2014 celkom 50.001,48€, v pokladni hotovosť 680,67€

Záväzky spoločnosti k 31.12.2014 predstavujú mzdové náklady 7.404,06€, sociálne náklady 8.560,35€ a daňové náklady 2.094,21€ za december 2014, splatné v januári 2015.

Záväzky z obchodného styku tiež splatné v januári 2015 vo výške 10.696,38€.

DPH za december 2014 činní 5.269,15€ splatná v januári 2015.

Pohľadávky spoločnosti z obchodného styku sú vo výške 17.606,27€ splatné v januári 2015.

Za rok 2014 spoločnosť nemá žiadne pohľadávky po dobe splatnosti, ktoré by musela vymáhať.

Výsledky hospodárenia svedčia o zodpovednej práci predstavenstva aj vedenia spoločnosti, čo dáva záruky do budúcnosti.

**Celkové hodnotenie:**

Dozorná rada sa stotožňuje so „Záverečným slovom predstavenstva“.

Odporúčame aby predstavenstvo spoločnosti pokračovalo v doterajšom úsilí.

Dozorná rada sa taktiež stotožňuje s podnikateľským plánom pre rok 2015.

 \_\_\_\_\_\_\_\_\_\_\_\_\_\_\_\_\_\_

 Ing.Juraj Pavelek

 predseda Dozornej rady